ᱜᱩᱰᱰᱤ ᱢᱟᱨᱩᱛᱤ

ᱜᱩᱰᱰᱤ ᱢᱟᱨᱩᱛᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱴᱤᱵᱷᱤ ᱟᱨ ᱵᱚᱞᱤᱣᱩᱰ ᱢᱩᱵᱷᱤ ᱠᱚᱨᱮ ᱠᱚᱢᱮᱰᱤ ᱨᱳᱞ ᱠᱷᱟᱹᱛᱤᱨ ᱟᱹᱰᱤ ᱜᱮ ᱩᱯᱨᱩᱢ ᱢᱮᱱᱟᱜ ᱛᱟᱭᱟ᱾

ᱮᱛᱚᱦᱚᱵ ᱡᱤᱭᱚᱱ
ᱢᱟᱨᱩᱛᱤ ᱫᱚ ᱵᱟᱱᱫᱽᱨᱟ, ᱢᱩᱢᱵᱟᱭ ᱨᱮ ᱢᱤᱫ ᱮᱠᱴᱚᱨ-ᱰᱟᱭᱨᱮᱠᱴᱚᱨ ᱵᱟᱵᱟ ᱢᱟᱨᱩᱛᱤᱨᱟᱣ ᱯᱟᱨᱟᱵᱽ ᱴᱷᱮᱱ ᱮ ᱡᱟᱱᱟᱢ ᱞᱮᱱᱟ᱾ ᱟᱡᱟᱜ ᱟᱥᱚᱞ ᱧᱩᱛᱩᱢ ᱫᱚ ᱛᱟᱦᱤᱨᱟ ᱯᱟᱨᱟᱵᱽ ᱠᱟᱱᱟ ᱟᱨ ᱩᱱᱤ ᱫᱚ ᱜᱩᱰᱰᱤ ᱧᱩᱛᱩᱢ ᱛᱮ ᱠᱚ ᱧᱩᱛᱩᱢ ᱠᱮᱫᱮᱭᱟ᱾ ᱢᱚᱱᱢᱳᱦᱚᱱ ᱫᱮᱥᱟᱭ ᱩᱱᱤ ᱫᱚ ᱥᱠᱨᱤᱱ ᱧᱩᱛᱩᱢ ᱮ ᱮᱢᱟᱫᱮᱭᱟ ᱡᱟᱦᱟᱸ ᱫᱚ ᱛᱮᱦᱮᱧ ᱩᱱᱤ ᱚᱱᱟ ᱧᱩᱛᱩᱢ ᱛᱮ ᱩᱯᱨᱩᱢ ᱢᱮᱱᱟᱜ ᱛᱟᱭᱟ᱾

ᱠᱮᱨᱤᱭᱚᱨ
ᱢᱟᱨᱩᱛᱤ ᱫᱚ ᱟᱡᱟᱜ ᱠᱮᱨᱤᱭᱚᱨ ᱑᱐ ᱥᱮᱨᱢᱟ ᱩᱢᱮᱨ ᱨᱮ ᱡᱟᱟᱱ ᱦᱟᱡᱤᱨ ᱦᱟᱭᱱ ᱯᱷᱤᱞᱢ ᱨᱮ ᱢᱤᱫ ᱜᱤᱫᱽᱨᱟᱹ ᱠᱟᱹᱨᱤᱜᱚᱞ ᱞᱮᱠᱟᱛᱮ ᱮᱦᱚᱵ ᱞᱮᱫ ᱛᱟᱦᱮᱸᱫ᱾ ᱟᱡᱤᱡ ᱵᱟᱵᱟ ᱜᱩᱨ ᱛᱟᱭᱚᱢ, ᱩᱱᱤ ᱫᱚ ᱜᱷᱟᱨᱚᱸᱡᱽ ᱥᱟᱯᱚᱴ ᱞᱟᱹᱜᱤᱫ ᱮᱠᱴᱤᱝ ᱮ ᱪᱟᱞᱟᱣ ᱫᱚᱦᱚ ᱠᱮᱫᱼᱟ᱾ ᱟᱡᱟᱜ ᱦᱚᱲᱢᱚ ᱨᱩᱯ ᱠᱷᱟᱹᱛᱤᱨ, ᱩᱱᱤ ᱯᱷᱤᱞᱢ ᱠᱚᱨᱮ ᱠᱚᱢᱮᱰᱤ ᱨᱳᱞ ᱮ ᱧᱟᱢ ᱠᱮᱫᱼᱟ ᱟᱨ ᱟᱡᱟᱜ ᱠᱮᱨᱤᱭᱚᱨ ᱥᱟᱶ ᱛᱚᱝᱜᱮ ᱫᱚᱦᱚ ᱠᱮᱫᱼᱟ᱾

ᱢᱟᱨᱩᱛᱤ ᱫᱚ ᱑᱙᱘᱐ ᱜᱮᱞᱟᱝ ᱠᱷᱚᱱ ᱙᱗ ᱠᱷᱚᱱ ᱵᱟᱹᱲᱛᱤ ᱢᱩᱵᱷᱤ ᱨᱮ ᱠᱟᱹᱢᱤ ᱟᱠᱟᱫᱼᱟ᱾ ᱥᱮᱨᱢᱟ ᱥᱮᱨᱢᱟ ᱠᱷᱚᱱ, ᱩᱱᱤ ᱫᱚ ᱴᱤᱵᱷᱤ ᱥᱳ ᱠᱚᱨᱮ ᱠᱟᱹᱢᱤ ᱟᱠᱟᱫᱼᱟ ᱟᱨ ᱰᱳᱞᱤ ᱟᱨᱢᱟᱱᱳ ᱠᱤ ᱴᱤᱵᱷᱤ ᱥᱳ ᱨᱮ ᱵᱩᱣᱟ ᱞᱮᱠᱟᱛᱮ ᱟᱡᱟᱜ ᱨᱳᱞ ᱠᱷᱟᱹᱛᱤᱨ ᱟᱹᱰᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ᱾ ᱟᱡᱟᱜ ᱧᱩᱛᱩᱢᱟᱱ ᱢᱩᱵᱷᱤ ᱠᱚ ᱢᱩᱫᱽ ᱨᱮ ᱠᱷᱤᱞᱟᱰᱤ, ᱥᱳᱞᱟ ᱟᱣᱨ ᱥᱟᱵᱽᱱᱟᱢ, ᱟᱟᱥᱤᱠ ᱟᱣᱟᱨᱟ, ᱫᱩᱞᱦᱮ ᱨᱟᱡᱟ ᱟᱨ ᱵᱤᱣᱤ ᱱᱚᱸ ᱑ ᱢᱮᱱᱟᱜᱼᱟ᱾ ᱩᱱᱤ ᱫᱚ ᱵᱟᱝ ᱥᱟᱠᱥᱮᱥᱯᱷᱩᱞ ᱦᱩᱭᱩᱜ ᱨᱮᱱᱟᱜ ᱨᱤᱥᱠ ᱵᱟᱧᱪᱟᱣ ᱞᱟᱹᱜᱤᱫ ᱢᱮᱱᱥᱴᱨᱤᱢ ᱮᱠᱴᱤᱝ ᱨᱮ ᱪᱟᱱᱥ ᱵᱟᱭ ᱦᱟᱛᱟᱣ ᱞᱮᱫ ᱛᱟᱦᱮᱸᱫ᱾

᱑᱙᱙᱕ ᱥᱟᱞᱮ ᱨᱮ, ᱢᱟᱨᱩᱛᱤ ᱟᱨ ᱵᱨᱚᱡᱮᱥ ᱦᱤᱨᱡᱤ ᱢᱤᱫ ᱥᱴᱮᱸᱰ ᱟᱯ ᱠᱚᱢᱮᱰᱤ ᱥᱳ, ᱥᱚᱨᱤ ᱢᱮᱨᱤ ᱞᱚᱨᱤ ᱠᱤᱱ ᱠᱚᱨᱟᱣ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱟᱡᱟᱜ ᱧᱩᱛᱩᱢ ᱨᱮ ᱦᱚᱸᱭ ᱮᱱᱮᱢ ᱡᱩᱲᱟᱹᱣ ᱠᱮᱫᱼᱟ᱾

ᱩᱱᱤ ᱫᱚ ᱒᱐᱐᱖ ᱥᱟᱞᱮ ᱨᱮ ᱢᱤᱫ ᱠᱮᱨᱤᱭᱚᱨ ᱵᱨᱮᱠ ᱮ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱟᱨ ᱒᱐᱑᱕ ᱥᱟᱞᱮ ᱨᱮ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮ ᱫᱚᱦᱲᱟᱭ ᱥᱮᱞᱮᱫ ᱮᱱᱟ᱾ ᱩᱱᱤ ᱫᱚ ᱦᱚᱢ ᱥᱟᱵᱽ ᱩᱞᱞᱩ ᱦᱮᱱ ᱠᱚᱢᱮᱰᱤ ᱢᱩᱵᱷᱤ ᱥᱟᱶ ᱟᱡᱟᱜ ᱠᱮᱨᱤᱭᱚᱨ ᱫᱚ ᱫᱚᱦᱲᱟᱭ ᱮᱦᱚᱵ ᱠᱮᱫᱼᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ